ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ባይቶ ወከልቲ ህዝቢ ኢትዮጵያ ኣብ ልዕሊ ትግራይ ዝተኣወጀ ህጹጽ ግዜ ኣዋጅ ኣጽዲቑ 4 ሕዳር 2020 ዝተመሓየሸ 5 ሕዳር 2020 ምንጪ ስእሊ, House of Peoples Representative ሃገራዊ ቤት ምኽሪ ኢትዯጵያ፡ ኣብ ልዕሊ ክልል ትግራይ ዝተኣወጀ ህጹጽ ግዜ ኣዋጅ ኣጽዲቑ። ባይቶ ተወከልቲ ህዝቢ ኢትዮጵያ፡ ነቲ ትማሊ ቤት ምኽሪ ሚኒስትራት ዝወጸአ ኣዋጅ ህጹጽ እዋን ኣጽዲቑ። ኣባላት ቤት ምኽሪ ተወከልቲ ህዝቢ ኢትዮጵያ፡ ሎሚ ኣብ ዘካየድዎ 6ይ ዓመት ናይ ስራሕ ዘመን፡ ሳልሳይ ስሩዕ ኣኼባ እዮም ነቲ ኣዋጅ ኣጽዲቖም። ተወከልቲ ክልል ትግራይ ኣብቲ ቤት ምኽሪ ዘይተረኸቡ እንትኾኑ፡ መንግስቲ ክልል ትግራይ ነቲ ቤት ምኽሪ ዕድመ ስልጣኑ ዘብቀዐ ብምባል ዝኾነ ዘመሓላልፎ ውሳነ ተፈጻምነት ከምዘይብሉ ኣፍሊጡ እዩ። እቲ ቤት ምኽሪ ሚኒስትራት ኢትዮጵያ ትማሊ ኣብ ልዕሊ ትግራይ ዘውጸኦ ኣዋጅ ህጹጽ ግዜ፡ ንሽድሽተ ኣዋርሕ ዝጸንሕ እዩ። እቲ ቤት ምኽሪ 25 ጥቅምቲ 2013 ዓ.ም ኣብ ዘካየዶ ህጹጽ ኣኼባ፡ ብመሰረት ሕገ መንግስቲ ፌዴራል ዓንቀጽ 93/1/ሀ ነቲ ህጹጽ ኣዋጅ ክድንግግ ከም ዝተገደደ ኣፍሊጡ። ነዚ ኣዋጅ ዝፍጽም ብኢታ ማጆር ሹም ሓይልታት ምክልኻል ዝምራሕ ግበረ ሓይሊ ከም ዝተጣየሸን፡ ካልኦት ኣካላት ከም ዘሳትፉን'ውን ይገልጽ። እቲ ግብረ-ሓይሊ ተጸዋዕነቱ፡ ንቀዳማይ ሚኒስተር ኣብዪ ኣሕመድ ይኸውን ተባሂሉ ኣሎ። እቲ ኣዋጅ ንእዋናዊ ኩነታት እቲ ክልል ተደሪኹ ከም ዝወጽአ ዝገልጽ እቲ ቤት ምኽሪ፡ ድሕነት ህዝብን ሃገርን ንምሕላው እዩ ኢሉ። መንግስቲ ትግራይ፡ ነቲ ኣብ ስልጣን ዘሎ ቀዳማይ ሚኒስትርን ክልቲኦም ኣብያተ ምኽርን ካብ 25 መስከረም 2013 ዓ.ም ንደሓር ከም ህልው ኣይቆጽሮን ምባሉ ይፍለጥ። በቶም ኣብያተ ምኽሪ ኾነ በቲ ቀዳማይ ሚኒስተር ዝመሓላለፍ ዝኾነ ይኹን ውሳነታት ድማ፡ በቲ ክልላዊ መንግስቲ ተቐባልነት የብሉን ኢሉ'ዩ። ክልቲኦም መንግስታት፡ ድሕሪ 25 መስከረም ንሓድሕዶም ኣፍልጦ ዝተኸላልኡ ኮይኖም፡ ትማሊ ለይቲ ኣብ ልዕሊ ኣብቲ ክልል ዝርከብ ሰራዊት ሰሜን እዚ መጥቃዕቲ ተፈጺሙ ክብል እቲ ቀዳማይ ሚኒስተር ተዛሪቡ። ኣብቲ ክልል ተፈጢሩ ዘሎ ዘይምርግጋዕ፡ ብስሩዕ መንግስታዊ ኣሰራርሓ ምፍጻም ኣብ ዘይከኣለሉ ብርኪ ምብጽሑ ድማ መግለጺ ቤት ምኽሪ ሚኒስትራት ሓቢሩ። መንግስቲ ትግራይ ብወገኑ፡ ነቲ ዘይሕጋዊ ዝብሎ መንግስቲ ፌዴራል "ሉእላውነት ሃገር ንሓይልታት ደገ ኣሕሊፉ ዝሃበ ከዳዕ እዩ" ብማለት፡ ምስ ሓይልታት ሰራዊት ሰሜን እዚ ኮይኑ ከም ዝቃለሶ ሎሚ ረፋድ ኣብ ዝውጸኦ መግለጺ ኣፍሊጡ ኣሎ። ኣብ ዝሓለፈ ሰሙን፡ ዓለምለኸ ትካል ክራይስስ ግሩፕ ክልቲኦም ወገናት ብዘይቅድመ ኩነት ክላዘቡ እንተዘይክኢሎም፡ ናብ ኲናት ከምርሑ ከም ዝኽእሉ ኣጠንቂቑ ነይሩ። ተዛማዲ ትሕዝቶ ኣብዪ ኣሕመድ፡ ኣብ ትግራይ: ኣብ ልዕሊ ሓይልታት ምክልኻል መጥቃዕቲ ከምዝተፈጸመ ገሊጹ4 ሕዳር 2020 ብዛዕባ እዚ ተወሊዑ ዘሎ ኵናት ክልል ኣምሓራ እንታይ ይብል?4 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
